钦定古今图书集成/明伦汇编/氏族典/第285卷 > 黄玠
## 钦定古今图书集成/明伦汇编/氏族典/第285卷 > 黄玠

按《万姓统谱》：“玠字伯成，定海人，震之曾孙。自幼聪敏
善记。比长，服膺先训，博洽无不通，志尚卓然，不随俗
进退，躬行力践，以古圣贤自期。隐居教授，孝养二亲，
闻其名者，争遣贽迎致之。每渡浙而西，富家宦族尊
其德学，为筑馆舍贳田产以居之。乐嘉兴山水之胜，
卜筑弁山，遂号弁山小隐。”与赵子昂、黄晋卿相友善，
所著有《弁山集》《知非槁纂》《韵录》《唐诗选》若干卷行世。
卒年八十，翰林学士邹缉等撰状铭，从祀嘉湖寓贤
祠。